google/wiki40b huggingface dataset:
Karacadag

Karaca (tyrkisk: Karaca Dağ) er en skjoldvulkan på 1.957 moh. mellom provinsene Şanlıurfa og Diyarbakir i det østlige Tyrkia.
Vulkanen ligger 30 km fra det neolittiske funnstedet Göbekli Tepe, hvor byggingen av et større seremonielt kultsted omkring 10000 f.Kr. trolig ble muliggjort ved forsyninger av korn fra Karacadag.
Den dag i dag vokser det fortsatt en vill planteart som genetisk kan sies å være opphav til 68 kjente, domestiserte kornvekster som brukes i landbruk i dag.
Gråbrunt urtefly

Utseende

Et middelsstort (vingespenn 31 – 35 mm), kraftig, lyst gråbrunt nattfly. Det kan ligne flere andre arter, men skilles fra gulbrunt urtefly (Hoplodrina octogenaria) på at forvingen er nøytralt gråbrun, ikke gulaktig, og fra vanlig urtefly (Caradrina morpheus) på at vingens nyre- og ringmerker har lys kant. Forvingen er lyst gråbrun, med tydelige, lyskantede nyre- og ringmerker som ellers er samme farge som resten av vingen. Ellers er tegningene ganske utydelige, men man kan ane to mørke tverrbånd som gjerne er redusert til rekker av flekker. Bakvingen er blekt gråbrunlig med mørkere årer.

Levevis

Arten finnes helst på varme, solåpne steder der larvene lever på ulike urter. Larven overvintrer. De voksne sommerfuglene flyr om natten i juli – august.

Utbredelse

Arten finnes over det meste av Europa. I Norge er den vanlig på Sørlandet og på Østlandet sør for Oslo. På Vestlandet og den nordlige delen av Østlandet er den forholdsvis sjelden. Den er funnet nord til Nordmøre.
Garhwal Himalaya

Garhwal Himalaya er en fjellkjede i Himalaya. Den ligger i India, i delstaten Uttarakhand nord i landet, like vest for der grensene mellom India, Nepal og Tibet møtes. De høyeste fjellene i Garhwal Himalaya er Nanda Devi og Kamet.
Let's Twist Again (album)

Let's Twist Again er et musikkalbum med Chubby Checker, utgitt i 1962.
Chris Elliott

Privatliv

Chris Elliott giftet seg 8. mars 1986 med Paula Niedert Elliott. De traff hverandre da de begge jobbet i Late Night with David Letterman; han var tekstforfatter og skuespiller, mens hun var «talent booker» for programmet. Sammen har de barna Abby og Bridey.

Emmy-prisen

Chris Elliott har blitt nomiert til Emmy-prisen en rekke ganger, og har også flere ganger vunnet prisen.
Det tekniske universitet i Łódź

Det tekniske universitet i Łódź (polsk Politechnika Łódzka) er en av de største polytekniske universiteter i Polen. Det består i dag av ni fakulteter, og har over 21 000 studenter og 3 000 ansatte.
Universitetet ble grunnlagt 1945 og holdte opprinnelig til en historisk fabrikkbygning. Det eier i dag over 70 bygninger (moderne så vel som historiske) med et areal på over 200 000 kvadratmeter. De fleste befinner seg ved universitetets hovedcampus.

Historie

Det tekniske universitetet ble grunnlagt i 1945 i fabrikantbyen Łódź, skjønt opprettelsesplanene forelå allerede i andre halvdel av 1800-tallet, som følge av byens kraftige kulturelle og industrielle utvikling. Man hadde da blant annet samlet inn penger og leid lokaler, men til tross for det store engasjementet til regjeringen, byrådet og byens største fabrikanter, tillot ikke tsarmyndighetene opprettelsen av et teknisk universitet i Łódź. Det oppstod først etter byens frigjørelse etter andre verdenskrig.
Yuji Tsukada

Karriere

Yuji Tsukada startet sin profesjonelle karriere i Kofu SC i 1980.
Han har tidligere vært trener for Ventforet Kofu og Cerezo Osaka.
Norske alpine redningsgrupper

Sikkerhet

Ledelse, gjennomføring av aksjoner og sikkerhetsmessig konsekvenstenkning er prioriterte arbeidsfelt for de alpine fjellredningsgruppene. NARG har etablert egen medisinsk kommisjon, kvalitetskommisjon og metodekommisjon.
Sødal

Sødal er ei grend og en grunnkrets i bydelen Lund i Kristiansand, i tidligere Oddernes kommune ved østbredden av elva Otra.  Tidligere har det vært gårdsdrift og et kalkverk på Sødal.  I 1803 ble det fanget fire nærgående ulver i utmarka. 
Fylkesvei 1 (Torridalsveien) løper ved elvebredden.  Det er en bomstasjon som er innlemmet i bomringen rundt Kristiansand.  Boligfeltene Kokleheia, Skaugo og Sødal Terrasse ligger på høydedragene.
Ei ny bru over Otra fra Sødal til Eg (Sørlandet sykehus Kristiansand) er under planlegging for å øke framkommeligheten til sykehuset.
Defence Animal Centre

Defence Animal Centre er et militært treningsanlegg i Melton Mowbray som driver trening av dyr (hovedsakelig hunder) for alle tre forsvarsgrener i Storbritannias forsvar. Det er også hovedkvarter for veterinærkorpset i British Army, Royal Army Veterinary Corps. Anlegget er underlagt Royal School of Military Engineering.
British Army flyttet inn i 1946. Tjenestehundene til RAF Police begynte å bli trent ved anlegget fra 1994, etter sammenslåing av hundetreningen i RAF og British Army i april 1991. Den innendørs rideskolen til Army School of Equitation ble åpnet av prinsesse Anne 28. februar 2008.
Rundt 300 hunder trenes hvert år, og det tar omtrent fire til seks måneder å trene. Noen hunder er donert av private, mens resten gjerne kjøpes inn fra både nasjonale og internasjonale selgere. En dyreklinikk, Services Veterinary Hospital, sørger for helsen til alle hundene (Canine Training Squadron) og hestene (Equine Training Squadron) til de britiske styrkene (primært British Army). Området ble brukt som treningsanlegg til London-OL i 2012 for sykling og hestesport.
Ved anlegget ligger en skole for hovslagere (opplæring i reparasjon av hestesko), anerkjent av Worshipful Company of Farriers, et av laugene i City of London. Internasjonale hovslagerkonkurranser arrangeres hvert år. Det er rom for 140 hester i stallen og 260 hester ute på beite i et område på 97 hektar.
Bursitt

Årsak til bursitt

Vanligvis oppstår en bursitt som en belastningsskade som en overbelastning over tid, eller det kan være en mer akutt skade. Olecranonbursitt / på albuespissen kan komme om pasienten har kjørt langt og støttet albuen lenge mot et armlene i bilen.
Det er meget sjelden at betennelsen er forårsaket av bakterier eller andre smittestoffer.

Behandling

En bursitt vil ofte gå over av seg selv. Det er svært variabelt hvor lang tid bedringen krever. Betennelsesdempende medikamenter som ibuprofen (Ibux ++), naproxen (Naprosyn, NaprenE ++) og acetylsalicylsyre (AlbylE, Aspirin, Globoid, Globentyl) vil kunne lindre smertene og hevelsen og bidra til raskere helbredelse.
Det er forsøkt å tømme bursitter med en sprøyte, men hevelsen vil ofte komme tilbake, og det er fare for å bringe bakterier inn i bursaen og skape en bakteriell bursitt.
Dersom forløpet får et kronisk preg og blir svært langvarig, kan det bli aktuelt å åpne bursaen kirurgisk og skrape vekk synovialhinnen. Da vil vevet vokse sammen og glidelagerfunksjonen forsvinner.
Ensemble Noor

Ensemble Noor er Scene Finnmarks profesjonelle kammermusikkgruppe, og for tiden er besetningen en pianokvartett. Ensemblet er stasjonert i Alta, og hører til under landsdelsmusikerordningen, som er et offentlig samarbeid mellom stat og fylke.
Helt siden 80-årene, da ensemblet bar navnet Altakvintetten, har det jobbet i Finnmark og ellers i Nord-Norge med å gi publikum et profesjonelt tilbud av klassiske konserter, men Ensemble Noor er også aktive innen andre musikalske stilarter, det viser eksempelvis deres samarbeid med artister som Sondre Lerche og Morten Abel, og dessuten mange oppdrag sammen med samiske musikere. I tillegg jobber gruppen med å støtte opp om det lokale amatørmusikkmiljø i fylket, og initierer mange prosjekter. Ensemble Noor er også svært aktive på Nordkalotten og i Russland, og samarbeider mye med institusjoner i Murmansk og St. Petersburg.
Musikerne i Ensemble Noor fungerer som solister, kammermusikere, instruktører eller gruppeledere og består nå av:
Ingrid Marie Willassen – fiolin
Agnieszka Orlowska – bratsj
Nikolay Girunyan – cello
Nils Anders Mortensen – piano
23. mars

Navnedag

Gerda, Gerd
BBC Prime

BBC Prime er BBCs TV-kanal som er beregnet for det europeiske markedet. Kanalen ble etablert i 1995 og sender et utvalg av serier og TV-programmer fra BBCs egne produksjoner.  I desember 2008 ble TV-kanalen erstattet av BBC Entertainment og i april 2015 av BBC Brit.
I Norge skapte det en del oppstyr da Canal Digital fjernet BBC Prime fra grunnpakken sin sammen med MTV i 2005.
Rodrigo Duterte

Bakgrunn

Han studerte i Davao City, dit foreldrene var flyttet. Faren, Vicente Duterte, var guvernør for provinsen Davao i 1950- og 1960-årene (provinsen er senere delt i flere mindre provinser). Rodrigo tok en bachelor-grad i statsvitenskap i 1968 ved Lyceum of the Philippines University og Candidatus juris-grad ved San Beda College of Law. Han arbeidet fra 1973 til 1977 som instruktør ved Regional National Police Academy. Mellom 1977 og 1983 arbeidet han i ledende stilling i påtalemyndigheten i Davao City.

Politiker

Duterte var årene 1988–1998 og 2001–2011 borgermester i Davao City. I 2013 innledet han sin tredje periode som byens borgermester.
Duterte er en kontroversiell politiker som har kommet med en rekke utspill som har gått på tvers med «tradisjonell» filippinsk politisk diskurs. Han har gjort lite for å reduserte mistanker/påstander om å ha holdt sin beskyttende hånd over dødspatruljer som har tatt livet av kriminelle.
Ved valget 2007 i ble hans datter Sara Duterte valgt til viseborgermester og man regnet med at hun skulle etterfølge faren, noe hun også gjorde i valget i 2010. Som politiker har han sterk støtte fra dels byens fattige befolkning men også av politi, militær og folk innen serviceyrker. 
I 2015 kunngjorde han sitt kandidatur til presidentvalget året etter. Samme år bekreftet han offentlig sine forbindelser til dødsskvadroner i Davao og sa at dersom han ble president, ville oppimot 100 000 kriminelle bli drept. Gjeninnføring av dødsstraff (som ble avskaffet i 2006) fremholdt han som et effektivt middel i kriminalitetsbekjempelsen.  Duterte gikk inn for en føderalisering av Filippinene, altså overdragelse av en rekke oppgaver fra sentralregjeringen til regionale enheter. Slik mente han at man bedre skulle kunne løse korrupsjon, kriminalitet og Bangsamoro-konflikten. Innen to år av sin presidentperiode ville han i denne hensikt innkalle en lovgivende forsamling. Han kunne tenke seg å oppløse kongressen og danne en «revolusjonsregjering»; alle embedsmenn og offisere burde tilby sin fratreden for å muliggjøre utnevnelse av dyktigere folk. 
Duterte innførte i mai 2017 militær unntakstilstand i hele Mindanao-øygruppen, og opphevet samtidig habeas corpus-prinsippet i området, som del i konflikten med moro-opprørerne. Dette ble opptakten til Marawi-krisen, en beleiring av byen Marawi som varte i fem måneder. Selv om den filippinske staten har erklært seier over opprørerne, gjelder unntakstilstanden fortsatt ved utgangen av 2018.
Norsk matematisk forening

Norsk matematisk forening er en forening for norske matematikere og matematikkinteresserte. Foreningen ble stiftet den 2. november 1918, og Carl Størmer ble valgt som foreningens første formann.

Historie

Den utløsende årsaken til stiftelsen av foreningen var sannsynligvis at Poul Heegaard – en av hovedpersonene i de første årene – ble ansatt som professor. I starten av 1900-tallet hadde det matematiske miljøet i Norge vokst seg sterkt, og dermed var det også oppstått et behov for en samlende organisasjon. Gjennom blant annet reformer i skoleverket hadde matematikkfaget spesielt og realfagene generelt fått en sterkere posisjon enn tidligere.
Den viktigste oppgaven for foreningen var i starten å holde kontakten mellom de ulike matematiske miljøene i Norge, særlig konsentrert rundt universitetsmiljøene, den tekniske høgskolen i Trondheim og Norges geografiske oppmåling (det tidligere navnet på Statens kartverk).

Normat

Helt fra starten ble det vedtatt at foreningen skulle utgi et matematisk tidsskrift, og i 1919 kom det første nummeret av Norsk matematisk tidsskrift (Normat). I det første nummeret var det blant annet minneartikler over Ludvig Sylow og Elling Holst. Hovedmålene for tidsskriftet var at det skulle tilby interessant lesning for alle matematikkinteresserte i Norge, og det skulle gi mulighet for unge norske matematikere til å publisere arbeidene sine.

Abelkonkurransen

Da Norsk matematisk forening ble stiftet var det allerede fra starten et mål om å opprette en årlig matematikkonkurranse. Den første konkurransen ble arrangert i 1921, og den ble arrangert hvert år fram til starten av 1970-årene. På grunn av lav deltakelse døde konkurransen bort, og den ble gjenoppstartet i 1981 som en konkurranse for elever i videregående skole, i samarbeid mellom foreningen og Aftenposten.
I 1985 ble konkurranseformen endret til en massekonkurranse slik vi kjenner den i dag. Hver skole arrangerer en prøve på 100 minutter, og de ca. 20 beste samles til en finale. De 6 beste i finalen blir invitert til den internasjonale matematikkolympiaden. Fra 1994 har det blitt arrangert to runder på skolene før den nasjonale finalen. Dette har man gjort for å få en bedre utvelgelse til finalen, og for at de aller beste skulle testes med noen vanskeligere oppgaver. Denne formen er nå regnet som permanent.

Abelsymposiene

Fra og med 2004 har Norsk matematisk forening administrert de såkalte Abelsymposiene. Etter vedtak i Niels Henrik Abels minnefond skal disse symposiene avholdes en eller to ganger hvert år. Tema kan velges fra ren eller anvendt matematikk, og en kan også velge tema som har historisk eller pedagogisk betydning. Det faglige nivået på Abelsymposiene skal være meget høyt, og de skal tjene til å bygge kontakt mellom fagmiljøene i Norge og internasjonalt. Abelstyret har formulert følgende formål for Abelsymposiene:
Abelsymposiene har som formål å fremme forskning i matematiske fag og styrke norsk matematikks internasjonale posisjon. Abelsymposiene skal også profilere Abelprisen, spesielt i forhold til det internasjonale matematikksamfunnet.
Australian Ice Hockey League

Australian Ice Hockey League (eller AIHL) er det høyeste nivået i Australias profesjonelle ishockeyliga. Den opererer i regi av det australske ishockeyforbundet.
Panteistisk solipsisme

Panteistisk solipsisme er et begrep som ble lansert av sciencefictionforfatteren Robert A. Heinlein. Ordet er sammensatt av pan («flere»), teos (gr. «gud») og «solipsisme» (av lat. sol «alene» og ipsis «selv»).
Ut fra bøkene er det en måte å beskrive at mennesket befinner seg i ett av flere potensielle universer, der enhver begivenhet kan skje eller ikke skje, og alle guder regjerer i hvert sitt sett av himler og verdener. I noen av bøkene er der en mekanisme som kan styre en reise gjennom multiversene. Det betyr i praksis at reiser i tid er mulig. Tidspoliti blir nødvendig for å forsvare de nøkkelbegivenheter som skaper den tidslinjen en selv eksisterer i.
Temaet ligger under i flere bøker. Forfatteren tar det helt ut i romanen «The number of the Beast» hvor professor Jacob Burroughs har konstruert en liten dings som kan bevege gjenstander til et valgt punkt i et «seks-dimensjonalt ikke-Newtonsk kontinuum». Oppfølgeren av temaet med multiversum med flere himler, Valhall, Nirvana og tilsvarende guddommer, er «JOB A Comedy of Justice». Bøkene er ikke utgitt på norsk, men finnes både i amerikansk og engelsk utgave.
La Araucana

La Araucana (Araukanernes sang) er et spansk epos fra renessansen om den spanske erobringen av Chile som er skrevet av Alonso de Ercilla. Det er betraktet som et nasjonalepos av Chile, men er også et betydningsfullt diktverk fra den spanske gullalder.
Forfatteren var selv deltager ved erobringen og historien er basert på hans egne opplevelser der. Det ble utgitt i tre deler; i 1569, 1578 og 1589, og fortellingen er betraktet som den første eller en av de aller første skjønnlitterære verkene i Den nye verden. 
Verket er bevisst litterært og består blant annet av fantastiske elementer som minner om middelalderens ridderlitteratur. Fortelleren er deltager i fortellingen, i sin tid en ny utvikling for spansk litteratur. Verket er påvirket av blant annet Orlando furioso av Ludovico Ariosto. Det består av omfattende beskrivelser av naturen i området.
Forfatteren var født inn i en adelsfamilie i det baskiske området i Spania. Han hadde flere posisjoner i husholdningen til prins Filip, den senere kong Filip II av Spania, før han ba om og fikk delta i en militær ekspedisjon til Peru for å slå ned et opprør av spanske tropper der. Ved ankomsten fant de ut at opprøret var allerede sluknet slik at Pedro de Valdivia og hans menn dro videre sørover for å fortsette erobringen og bosetningen. Det er her diktet begynner. Ercilla tjenestegjorde to til tre år i Chile før han dro tilbake til Spania.
Valdivia ble tatt til fange og drept av Mapuche-stammen, også kjent som araukanerne (derav tittelen). Ercilla bebreider Valdivia for hans egen død ved å ha mishandlet de innfødte som tidligere var satt under spansk styre og for å ha provosert dem til opprør. Imidlertid, etter (angivelig) å ha tidligere akseptert styret til keiser Karl V av Det tysk-romerske rike var de nå i opprør mot deres legitime suverene herre. Dette er den etiske posisjonen til Ercilla. Han har sympati for indianernes lidelser, beundring for deres tapre motstand, kritisk til spansk grusomhet, men lojal til og aksepterer legitimiteten til den spanske saken, og spredningen av kristendommen. 
Nøkkelhendelser er blant annet at Pedro de Valdivia blir tatt til fange og henrettet; av Caupolicán og Lautaro, to høvdinger hos araukanerne, takket være forræderi av en av deres egne; møtet med en trollmann som tar fortelleren med på en flytur over jorden for å se hendelser som skjer i Europa og Midtøsten; og møtet med en indianerkvinne ved navn Glaura som leter etter sin ektemann blant de døde på slagmarken. Det siste er en indikator på Ercillas humanistiske side, og en menneskelig sympati som han viser mot de innfødte. Fortelleren hevder at han forsøker å berge livene til de indianske høvdingene.
Det er en episode i romanen Don Quijote av Miguel de Cervantes hvor en prest og en barberer inspiserer Don Quijotes bibliotek for å brenne de bøkene som har gjort ham sinnssyk. La Araucana er ett av de få verkene som mennene sparer fra flammene ved å hevde at det er «ett av de aller beste eksemplene av sin sjangre», helt og holdent kristent og beundringsverdig.
Det er en kommune i Araucania-regionen i Chile som har fått navn etter Ercilla.
Bryggebok

Bryggebok er en havneavgiftsprotokoller ført av havnevesenet. Avgiften bryggepenger ble betalt for benyttelse av offentlige brygger i havnen. Havneavgifter er avgifter som kreves av fartøy og varer i et fastsatt avgiftsområde med hjemmel i lov og i samsvar med gjeldende forskrifter. Bryggepenger ble innført i 1874. Etter hvert ble benevnelsen endret til kaiavgift som den kalles også i dag. Kaipengeavgiften ilegges fartøy når det fortøyer ved ankomst, og skal være betaling for bruk av offentlige kaier eller fortøyningsinnretninger som eies eller forvaltes av Havnevesenet. Protokollene gir opplysninger om inntekter ordnet pr. fartøy, og forteller videre om skipets navn, størrelse, ankomst, liggedager m.m. På 1940-tallet gikk flere havnekontor over til kartotekkort ordnet alfabetisk etter skipsnavn. Opplysningene som ble ført er imidlertid de samme.
Welsh ponni (seksjon B)

Welsh ponni (seksjon B) er en ponni.

Opprinnelse

Avlet for å yte er Welsh ponni sekjson B en større ponni med lenger steglengde enn den mindre seksjon A men mesteparten av welsh mountain-ponniens fine egenskaper er likevel beholdt. Kategori B var opprinnelig en krysning mellom welsh mountain-ponni og welsh cob.

Rasebeskrivelse

Welsh ponni har lite, fint hode med bred panne, store øyne og små, velsittende ører. Profilen kan være lett konkav, og mulen er liten. Halsen er laang og lett buet. Den har hellende skuldre og godt definert manke. Buken er dyp og bakparten kraftig. Halen er høyt ansatt og bena er elegante med sterk, tett beinsubstans og gode ledd.

Typiske trekk

Kjent som en førsteklasses rideponni både for konkurranse- og vanlig ridning.
Kurung Kumey (distrikt)

Demografi

Ved folketellingen i 2011 var det 89 717 innbyggere i distriktet, mot 42 518 i 2001. Den urbane befolkningen utgjør 2,57 % av befolkningen.
Barn i alderen 0 til 6 år utgjorde 17,32 % i 2011 mot 18,10 % i 2001. Antallet jenter i den alderen per tusen gutter er 978 i 2011 mot 1050 i 2001.
Grønn te

Grønn te er en «ekte» te (Camellia sinensis) som kun har vært utsatt for meget lite oksidasjon i forbindelse med fremstillingen. Grønn te er særlig populær i Kina og Japan og er også blitt populær i Vesten, der man ellers tradisjonelt har holdt seg til sort te, som består av teblader som har vært utsatt for mer oksidasjon.
Grønn te er lysere enn svart te. Finere typer av grønn te skal trekke ved temperaturer ned mot 60 grader (eventuelt i kaldt vann!) over lengre tid.
Salg av årets første teavling er alltid en begivenhet i Japan, der én kilo grønn te kan selges for omregnet 9800 amerikanske dollar.
Absolute Music 30

Absolute Music 30 er det 30. samlealbumet i den norske Absolute Music-serien og ble utgitt i 2000.
Tysklands okkupasjon av Kanaløyene

Tysklands okkupasjon av Kanaløyene varte under det meste av annen verdenskrig, fra 30. juni 1940 til frigjøringen 9. mai 1945. Kanaløyene var de eneste av De britiske øyer som ble okkupert av Wehrmacht under krigen.
Med forventning om en hurtig seier over Storbritannia eksperimenterte okkupasjonsmakten med en svært skånsom tilnærming som satte standarden for de neste fem årene. Kanaløyenes egne myndigheter inntok en tilsvarende holdning, hvilket førte til anklager om samarbeid med fienden. Etterhvert som tiden gikk ble imidlertid situasjonen verre, og det endte med større omfang av sult for både de okkuperte og okkupantene vinteren 1944–45.
Björklinge

Björklinge er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 3 269 innbyggere. Björklinge ligger cirka 20 kilometer nord for Uppsala, og ca. fire kilometer vest for motorvegen (E4). Riksvegen mellom Uppsala og Gävle har i århundrer gått gjennom Björklinge. 17. oktober 2007 åpnet den nye motorvegen fra Uppsala nordover mot Gävle, og dermed går ikke «riksvegen» lenger gjennom tettstedet Björklinge.
Björklinge ligger ved og på en stor rullestensås. Umiddelbart øst for tettstedet ligger innsjøen Långsjön. Den strekker seg fem kilometer nordover og er knapt en kilometer bred. Det er en kildevanninnsjø med god vannkvalitet.
60. breddegrad går ved Drälinge, ca. 4 km sør for Björklinge kirke.
Yopurga

Yopurga (kinesisk: 岳普湖县; pinyin: Yuèpǔhú Xiàn; uigursk: يوپۇرغا ناھىيىسى / Yopurğa Nahiyisi) er et fylke i prefekturet Kashgar i den autonome region Xinjiang i Folkerepublikken Kina.
Befolkningen var på 130 362 innbyggere i 1999.
Celaenochrous

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk.

Utbredelse

Arten er kjent fra Kina.
Zusam

Zusam er en elv i Bayern, sør i Tyskland, og en av sideelvene til Donau fra høyre med en lengde på ca 60 km. Elven har sitt utspring ved Markt Wald og renner gjennom Ziemetshausen, Dinkelscherben, Zusmarshausen, Wertingen og Buttenwiesen før den munner ut i Donau ved Donauwörth.
Fra kilden til Buttenwiesen, en strekning på ca 50 kilometer, renner elven gjennom Augsburg-Westliche Wälder naturpark.
The Moon Stallion

The Moon Stallion er en britisk eventyrserie for barn på seks epsoder som gikk på BBC i 1978. Serien handler om Diana Purwell, en ung blind jente med overnaturlige evner som blir innviklet i intrigene på landet i Oxfordshire. Hun begynner å se syner om en mytisk hvit hest, som er knyttet til legenden om Kong Arthur. Den ble skrevet av Brian Hayles som senere også skrev boken basert på serien.